咪頭

咪頭；喺植物研究學界成日嗌圓錐果子蔓；粵語地區又叫圓錐擎天、圓錐菠蘿花、圓錐擎天菠蘿花、火炬菠蘿花、火炬星；佢係菠蘿科果子蔓屬嘅長年生常綠草本植物，原產地喺南美洲厄瓜多爾同秘魯嗰頭。而家喺厄瓜多爾、秘魯、哥倫比亞同智利、阿根廷北邊，委內瑞拉嘅安第斯山脈嘅山地入面嘅熱帶雨林嗰度先至搵到佢。

名
呢樖嘢嘅花睇落去有啲似歌星手頭上揸住支咪噉，所以「咪頭」嘅名就係噉嚟。

發現史
喺16世紀尾，巴西有位植物研究學家最先喺南美洲嘅熱帶雨林啲樹幹同石頭之間嗰度發現咗菠蘿花嘅附生品種源，直到1896年嗰時由安德利·愛殊·美茲喺一個植物研究學發佈會入面公開咗呢種植物出嚟。之後經過植物專家通過人工馴化同栽培、研發物種，搞到呢樖嘢變成可以用嚟俾人睇嘅盆景或庭院、綠籬嘅品種。

形態
呢樖嘢嘅高度方面都幾矮吓，最高嗰樖都唔超過1m。而佢嘅葉係暗綠色嘅闊帶形品種，出面有啲彎。而佢嘅花係穗状花序，好似個圓錐體噉，從表面嚟睇就好似歌星手頭上揸住支咪噉；佢嘅苞片係鮮紅色嘅密生品種，而尖端係黃色。呢種植物一般喺春天嗰時開花。

適應環境
呢樖嘢鍾意喺有陽光嘅地區，而且喺20——28℃嘅環境入面生，佢重鍾意疏松、排水比較好嘅泥，同潮濕嘅地區嗰度生。

用途
呢樖嘢可以用嚟做室內嘅裝飾，同時重可以用嚟做綠籬植物同庭院植物都得。

相

圆锥擎天 教学库工作平台
 圆锥凤梨Guzmania conifera 花卉图片信息网
 圆锥擎天 花粉丝
 圆锥擎天 華中農業大學
 花如其名，圆锥擎天 非常道旅游网
 观赏凤梨品种知多少 佛山市政府

類:果子蔓屬
類:四季常綠植物
類:草本植物
類:花卉
類:綠籬植物